Zápisnica zo zasadnutia Rady školy
Dátum konania: 15. júna 2026
Miesto konania: Materská škola – Óvoda, Námestie priateľstva 2173/27, Dunajská Streda

Prítomní
· 7 členov Rady školy
· riaditeľka materskej školy 
Program zasadnutia
1. Otvorenie.
2. Schválenie programu zasadnutia.
3. Oboznámenie členov Rady školy s aktualizáciou školského poriadku.
4. Oboznámenie členov Rady školy s aktualizáciou Školského vzdelávacieho programu „Rozprávkový hrad“
5. Hlasovanie.
6. Diskusia.
7. Uznesenie.
8. Záver.
Priebeh zasadnutia
Predsedníčka Rady školy pani Soós privítala prítomných členov a otvorila zasadnutie. Konštatovala, že na zasadnutí je prítomných 7 členov Rady školy, a rada školy je uznášaniaschopná. Prítomní členovia jednomyseľne schválili program zasadnutia.
Riaditeľka materskej školy  predložila členom Rady školy na prerokovanie aktualizované znenie školského poriadku a Školského vzdelávacieho programu Rozprávkový hrad.
V rámci školského poriadku oboznámila členov Rady školy s novými časťami:
· Štandardy dodržiavania zákazu segregácie vo výchove a vzdelávaní,
· Plán uplatňovania zákazu segregácie vo výchove a vzdelávaní.
Následne predstavila aktualizáciu Školského vzdelávacieho programu „Rozprávkový hrad“, ktorý bol doplnený o nové kapitoly:
· Stratégia digitálnej transformácie vzdelávania,
·  Zmysluplnosť a limity využívania digitálnych technológií v materskej škole,
·  Celoškolský prístup k digitálnej transformácii vzdelávania.
Riaditeľka školy oboznámila členov Rady školy s obsahom uvedených dokumentov, dôvodmi ich aktualizácie a ich významom pre výchovno-vzdelávací proces materskej školy.
Po prerokovaní predložených materiálov predsedníčka Rady školy dala hlasovať o ich odsúhlasení.
Výsledok hlasovania:
· Za: 7
· Proti: 0
· Zdržal sa: 0
Členovia Rady školy predložené zmeny jednomyseľne odsúhlasili.
Uznesenie č. 2/2026
Rada školy po prerokovaní predložených materiálov jednomyseľne odsúhlasila:
· aktualizované znenie školského poriadku vrátane doplnených častí:
· Štandardy dodržiavania zákazu segregácie vo výchove a vzdelávaní,
· Plán uplatňovania zákazu segregácie vo výchove a vzdelávaní;
· aktualizáciu Školského vzdelávacieho programu Rozprávkový hrad, vrátane doplnenia kapitol:
·  Stratégia digitálnej transformácie vzdelávania,
·  Zmysluplnosť a limity využívania digitálnych technológií v materskej škole,
·  Celoškolský prístup k digitálnej transformácii vzdelávania.
Uznesenie bolo prijaté jednomyseľne.
Záver
Predsedníčka Rady školy pani Soós Václav Csilla poďakovala prítomným za účasť a aktívny prístup pri prerokovaní predložených materiálov a zasadnutie ukončila.
V Dunajskej Strede dňa 17. júna 2026

....................................................
pani Soós Václav Csilla
predsedníčka Rady školy

....................................................
Zapisovateľ
 
